ДО 
ОБЩИНСКИ СЪВЕТ – РУСЕ

П Р Е Д Л О Ж Е Н И Е

От акад. Христо Белоев, дтн
Председател  на ОбС-Русе

ОТНОСНО: Изменение и допълнение в предмета на дейност на  учредителния акт  на „Специализирана болница за активно лечение за пневмо-фтизиатрични заболявания д-р Димитър Граматиков- Русе ЕООД“

УВАЖАЕМИ ОБЩИНСКИ СЪВЕТНИЦИ,
В Общински съвет-Русе в понеделник, 14.09.2026 г., постъпи писмо вх.№ ОбС-1160/14.09.2026 г от Управителя на СБАЛПФЗ д-р Димитър Граматиков- Русе ЕООД, с което моли в предмета на дейност на СБАЛПФЗ д-р Димитър Граматиков- Русе ЕООД да бъде направено допълнение с включване на „осъществяване на болнична помощ“. 
Представя писмо от изп. директор на Изпълнителна агенция „Медицински надзор“ Иванка Динева, от което е видно , че за да бъде извършена процедура по издаване на разрешение за осъществяване на лечебна дейност следва да се  отстранят на неточност  и непълнота в документите, свързани с чл. 37.ал.2 от Закона за лечебната дейност. Желанието на екипа на СБАЛПФЗ е да повиши нивото на компетентност от II-ро на III-ниво  на двете отделения на болницата. Необходимостта  за това е обоснована от работата по договаряне на дейността на болницата според нов анекс към НРД 2026-2028 г. , в сила от 11.09.2026 г.
В цитираното писмо РЛД-70/10.09.2026 г., приложено към искането, е посочено, че за да отговаря СБАЛПФЗ на изискванията на чл.37, ал.2 от  Закона за лечебните заведения,  Общински съвет-Русе, в качеството му на орган, упражняващ правата на едноличния собственик на капитала на дружеството, „следва да предприеме необходимите действия за привеждане предмета на дейност на дружеството в съответствие с изискванията на посочената законова разпоредба“. 
Това обуславя извънредност  на точката, а именно „спазване на срок“,  на основание чл.63, ал.2, т.2 от Правилника за организацията и дейността на Общински съвет-Русе , неговите комисии и взаимодействието му с администрацията..
За повишаване на нивото на компетентност е необходимо коригираната документация да бъде изпратена „след като във възможно най-кратък срок в търговския регистър бъдат осъществени и отразени промените в търговската регистрация на дружеството относно предмета му на дейност, съгласно указанията на МЗ“.
По тези съображения предлагам да бъде изменен и допълнен: чл. 4/1/ от Учредителния акт на „Специализирана болница за активно лечение за пневмо-фтизиатрични заболявания д-р Димитър Граматиков- Русе ЕООД“, ЕИК 117525838, с „и осъществяване на болнична помощ“ като същия придобива следната нова редакция:
„Чл. 4. /1/ Предметът на дейност на дружеството е: активно издирване, диагностициране, лечение, периодично наблюдение на болни с туберкулоза и хронични неспецифични белодробни заболявания и осъществяване на болнична помощ.
и да бъде овластен управителят д-р Светослав Дачев на СБАЛПФЗ д-р Димитър Граматиков- Русе ЕООД да извърши всички действия и да подпише всички необходими документи, произлизащи от решението.
Предвид изложеното, и на основание чл. 63, ал. 2 т.2  от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното

РЕШЕНИЕ:

На основание чл. 21, ал. 2, във връзка с чл. 21, ал. 1, т. 8 и т. 23 от ЗМСМА, чл. 51 от ЗОС, чл. 137, ал. 1, т. 1, чл. 147, ал. 2 от Търговския закон, чл. 2, чл. 3, чл. 8, ал. 1, т. 1, чл. 10, ал. 1, т. 1 от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:


1. Изменя чл. 4/1/ от Учредителния акт на „Специализирана болница за активно лечение за пневмо-фтизиатрични заболявания д-р Димитър Граматиков- Русе ЕООД“, ЕИК 117525838, като същия придобива следната нова редакция:

Чл. 4. /1/ Предметът на дейност на дружеството е: активно издирване, диагностициране, лечение, периодично наблюдение на болни с туберкулоза и хронични неспецифични белодробни заболявания и осъществяване на болнична помощ.

2. Да бъде овластен управителят на СБАЛПФЗ д-р Димитър Граматиков- Русе ЕООД, ЕИК 117525838, да извърши всички действия и да подпише всички необходими документи, произлизащи от решението.

Приложения: писмо вх.№ ОбС-1169/14.09.2026 г. от Управителя на СБАЛПФЗ д-р Димитър Граматиков - Русе ЕООД; РЛД-70/10.09.2026 г. от изп. директор на Изпълнителна агенция „Медицински надзор“ Иванка Динева






ПРЕДСЕДАТЕЛ:
                              (акад. Христо Белоев, дтн)
